31 davlatda 100dan ko‘proq jurnalist koronavirus qurboni bo‘ldi

Jurnalistlar orasida koronavirusdan eng ko‘p o‘lim Lotin Amerikasida qayd qilingan: Peruda – 15 kishi, Braziliya va Meksikada – 13 kishidan. Bundan mustaqil jurnalistik assotsiatsiya Press Emblem Campaign statistikasi darak bermoqda.
May oyining o‘zida koronavirusdan 72 jurnalist vafot etgan. 
“OAV xodimlari yangi virusga qarshi kurashda muhim rol o‘ynaydilar. Ular koronavirus tarqalishi haqida axborot berishlari kerak. Ulardan ba'zilari o‘z ishlarini bajarish vaqtida zaruriy himoya vositalari yetishmagani sababli vafot etganlar”, deb aytgan assotsiatsiya bosh kotibi Bleyz Lempen.
Shu bilan birga, ta'kidlanishicha, jurnalistlar orasida koronavirusdan o‘lim holatlari ancha ko‘proq bo‘lishi mumkin.